Բարի գալուստ

«Բարի գալուստ», 1986 թվականի սովետական մուլտիպլիկացիոն ֆիլմ, նկարահանվել է Թեոդոր Սուս Գեյսելի «Thidwick the Big-Hearted Moose» հեքիաթի մոտիվներով։ Մուլտֆիլմը բարի որմզդեղնի մասին է, որը տանում էր իր պոզերի վրա գրեթե բոլոր անտառային բնակիչներին։ Ստեղծել են ռեժիսոր Ալեքսեյ Կարաևը
և նկարիչ Ալեքսանդր Պետրովը։

Պատրաստված է անիմացիայի բնօրինակ ձևով՝ «Գեղանկարչություն ապակու վրա»։ Նկարվել է Շոստկինսկոյի «Սվեմա» ժապավենով։

Ստեղծողներ

Սյուժե 
Բարի որմզդեղնը, թափառելով անտառով, համաձայնվում է իր պոզերի վրա տանել կոլորադյան բզեզին։ Շուտով նրան միանում է, սարդը, հետո թռչունները, հետո սկյուռիկների ամբողջ ընտանիքը, նույնիսկ արջը։ Հյուրերը կացարան են պատրաստում պոզերի վրա  և մոռանում են, որ այդ պոզերը նրանց չեն պատկանում։ Երբ որմզդեղնը պատրաստվում է անցնել ափի մյուս կողմը, նրա «հյուրերը» չեն թողնում... բայց հետո լսվում են կրակոցներ, և որմզդեղնը խուճապի մեջ փախչում անտառով։ Նա փրկվում է և փրկում է իր բոլոր հյուրերին, ովքեր դրանից հետո շնորհակալություն են հայտնում և ասում են, որ երբեք չեն լքի նրան։ Եվ հանկարծ որմզդեղնի պոզերը վայր են ընկնում, նա մոռացել էր, որ եկել է ժամանակը դրանք նետելու։ Շշմած «հյուրերը» նայում են որմզդեղնի հետևից, որը  գնում է դեպի տուն՝ փնթփնթալով․ «Միևնույն է անհարմար ստացվեց»։

Տարբերությունները հեքիաթից 
Բացի բզեզից, սարդից, սկյուռիկներից, թռչուններից, մկներից, նապաստակներից, ոզնիներից, լուսանից և արջից հեքիաթում որմզդեղնի պոզերին տեղավորվում են նաև կրիան, աղվեսը, լուն և 362 մեղուներ։ Ինչպես նաև հատկանշանական է, որ հեքիաթում որմզդեղնին դուրս են հանում հոտից։ Կրակոցի ժամանակ նա գցում է իր պոզերը և փախչում է որսորդներից, իսկ պոզերը մնացած կենդանիների հետ կախվում են որսորդի տան պատից։

Մրցանակներ 
Մուլտֆիլմը մրցանակներ է ստացել փառատոններում․
 Անիմացիոն ֆիլմերի կինոփառատոն Օտտավայում։ Առաջին մրցանակը - Ալեքսեյ Կարաև (Կանադա, 1988 թվական)
 Կինոփառատոն Լոս Անջելեսում․ Գրան-պրի - Ալեքսեյ Կարաև (ԱՄՆ, 1989 թվական)
 Ն․ Կ․ Կրուպսկայայի անվան ՌԽՖՍՀ ազգային մրցանակ (1990 թվական) Ա․ Բ․ Կարաև և Ա․ Կ․ Պետրով

Ծանոթագրություններ

Արտաքին հղումներ 
 
 «Բարի գալուստ» «Հայրական կինոյի հանրագիտարան» կայքում
 Ստեղծագործական ասոցացիա «Էկրան» 
 

Խորհրդային ֆիլմեր
1986 ֆիլմեր